Τηλέμαχος Πλεύρης

Ο Τηλέμαχος Πλεύρης (Άγιος Γεώργιος Λασιθίου, 1917 – Αθήνα, 22 Ιανουαρίου 1982) του Γεωργίου και της Αριστέας, ήταν Έλληνας στρατιωτικός και πολιτικός, ο οποίος χρημάτισε βουλευτής Ηρακλείου από το 1963 ως το 1967 και από το 1974 ως το 1977.

 Βιογραφία 
 Εκπαίδευση και δικηγορία 
Γεννήθηκε στο χωριό Άγιος Γεώργιος του Λασιθίου (γιος του Γεωργίου Πλεύρη και της δασκάλας Αριστέας Τζερμιά), όπου τελείωσε την πρωτοβάθμια εκπαίδευση. Φοίτησε στη συνέχεια στο Γυμνάσιο Καστελλίου Πεδιάδος. Εισήλθε στη Νομική Σχολή της Θεσσαλονίκης τη δεκαετία του ΄30 και απέκτησε πτυχίο Οικονομικών και Νομικών Επιστημών.Κρήτη, Το Αφιέρωμα, εκδ. Αρσινόη, Αθήνα 1985, τ. 10, σελ. 152. Όταν ήταν φοιτητής υπήρξε πρόεδρος της Φιλελεύθερης φοιτητικής νεολαίας.
Τιμήθηκε με το Χρυσό Αριστείο Ανδρείας για τη δράση του κατά τον Πόλεμο (υπηρέτησε τη θητεία του ως έδεφρος ανθυπολοχαγός).Γ. Ι. Παναγιωτάκη,  Το Λασίθι στο χρόνο και την ιστορία, Λασίθι 1988, σελ. 200.
Σταδιοδρόμησε ως δικηγόρος από το 1947 στην Αθήνα και έπειτα στο Ηράκλειο.
 Βουλευτής
Εντάχθηκε στην Ένωση Κέντρου, με την οποία εξελέγη βουλευτής το 1964. Όταν κηρύχθηκε η χούντα, το 1967, συνελήφθη και παραπέμφθηκε σε έκτακτο στρατοδικείο, εξαιτίας της αντιδικτατορικής του δράσης. EΝΑ ΑΓΝΩΣΤΟ ΝΤΟΚΟΥΜΕΝΤΟ ΣΤΟ ΦΩΣ : Η παραπομπή Κρητικών στο Στρατοδικείο της χούντας Ολόκληρο το παραπεμπτικό βούλευμα για τους 29 αντιστασιακούς, Η Πατρίς, 22-4-2009, ανάκτηση 1-9-2015. Εκτοπίστηκε και καταδικάστηκε σε φυλάκιση 1 έτους.
Μετά τη Μεταπολίτευση εξελέγη ξανά βουλευτής Ηρακλείου, με την Ένωση Κέντρου-Νέες Δυνάμεις, που μετονομάστηκε σε ΕΔΗΚ το 1976.Βουλή των Ελλήνων, Κοινοβουλευτική θητεία του Τηλέμαχου Πλεύρη. 
 Τελευταία χρόνια
Έπειτα από το 1977, η κλονισμένη υγεία του δεν του επέτρεψε να συνεχίσει την ενασχόληση με τα κοινά. Πέθανε σε ηλικία 65 ετών στην Αθήνα το 1982 και η ταφή του έγινε στις 23 Ιανουαρίου από τον ιερό ναό του Αγίου Μηνά στο Ηράκλειο.Ανατολή, φύλλο 27-1-1982, σελ. 1.

 Παραπομπές

Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Ηρακλείου
Κατηγορία:Βουλευτές εκλεγμένοι με την Ένωση Κέντρου - Νέες Δυνάμεις